**KLINIČKI BOLNIČKI CENTAR ZAGREB
ZAGREB, Kišpatićeva 12**

**Klasa: 4.5.4.-18/17-1**

**Broj: 02/22/MH**

Temeljem članka 140. Zakona o zdravstvenoj zaštiti („Narodne novine“ br. 150/08, 71/10, 139/10, 22/11, 84/11, 12/12, 35/12, 70/12, 82/13, 22/14, 70/16 i 131/17), Pravilnika o mjerilima za prijam specijalizanata („Narodne novine“ broj 83/15), a sukladno Planu specijalizacija za 2018. odobrenog dopisom Ministarstva zdravstva klasa: 131-01/18-01/123 ur. broj: 534-03-2-2/3-18-2 od 23. svibnja 2018. ravnatelj Kliničkog bolničkog centra Zagreb raspisuje

**N A T J E Č A J**za prijem djelatnika radi obavljanja specijalizacije

1. **Klinika za anesteziologiju, reanimatologiju i intenzivno liječenje**

 - liječnik specijalizant iz anesteziologije, reanimatologije i intenzivne medicine - 20 izvršitelja

1. **Centar za hitnu medicinu**

 - liječnik specijalizant iz hitne medicine – 6 izvršitelja

1. **Klinički zavod za dijagnostičku i intervencijsku radiologiju**
* liječnik specijalizant iz kliničke radiologije – 6 izvršitelja
1. **Klinika za onkologiju**
	* liječnik specijalizant iz onkologije i radioterapije – 3 izvršitelja

**5. Klinički zavod za patologiju i citologiju**

 - liječnik specijalizant iz patologije i citologije – 3 izvršitelja

**Opći uvjeti koje pristupnik mora ispunjavati:**

- završen integrirani preddiplomski i diplomski studij zdravstvenog usmjerenja (doktor medicine)

- odobrenje za samostalan rad

**Uz životopis, kandidati su dužni priložiti odgovarajuće dokaze o ispunjavanju uvjeta iz natječaja:**

- preslik diplome

- preslik odobrenja za samostalan rad

- preslik prijepisa položenih ispita na studiju

- preslik potvrde o općem prosjeku ocjena tijekom studija, te duljini trajanja studija

- preslik nagrada za vrijeme studija

- preslik potvrde o statusu poslijediplomskog doktorskog studija

- popis objavljenih radova i kopije radova

- preslik ugovora o radu ako je pristupnik radio u primarnoj zdravstvenoj zaštiti, odnosno potvrda o radnom stažu Hrvatskog zavoda za mirovinsko osiguranje

S izabranim pristupnikom sklapa se Ugovor o specijalizaciji i Ugovor o radu na neodređeno vrijeme uz ugovorni probni rad u trajanju od šest mjeseci.

Rok za podnošenje prijave na natječaj je 15 dana od dana objave u Narodnim novinama.

Prijave s nepotpunom dokumentacijom, bez zatraženih dokaza iz natječaja, izuzet će se iz razmatranja.

Povjerenstvo za izbor specijalizanata može zatražiti provedbu psihološkog testiranja, a za kirurške grane i testiranje manualne spretnosti.

Prema Zakonu o ravnopravnosti spolova NN 82/08., na ovaj oglas mogu se prijaviti osobe oba spola.

Pozivaju se kandidati koji ostvaruju prednost pri zapošljavanju sukladno čl.102., st. 1-3 Zakona o hrvatskim braniteljima iz Domovinskog rata i članovima njihovih obitelji NN (121/17) da dostave dokaze iz čl. 103., st.1. navedenog zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji se pozivaju na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Podnošenjem prijave na natječaj, pristupnici daju privolu za obradu osobnih podataka u svrhu zapošljavanja, a u skladu s odredbama Opće uredbe EU 2016/679.

Prijave se šalju na adresu:

**Klinički bolnički centar Zagreb
Zagreb, Kišpatićeva 12**

Odluka o izboru specijalizanata biti će objavljena na internetskoj stranici i oglasnoj ploči Kliničkog bolničkog centra Zagreb.